Publication: Magyar Közlöny
Issue: MK-2000-92 (Year: 2000, Number: 92)
Era: 1990-2004
Section: A 32/1997. (V. 16.) AB határozatban, amelyben az Alkotmánybíróság az öregségi nyugdíjkorhatár emelésével
Paragraph Index: 175

A 32/1997. (V. 16.) AB határozatban, amelyben az Alkotmánybíróság az öregségi nyugdíjkorhatár emelésével hogy a változtatás fokozatos bevezetése, átmenetileg a nők számára a korábbi nyugdíjba vonulásra kedvezőbb lehetőséget nyújt.” (ABH 1997, 161, 163.) Mindezekre figyelemmel elengedhetetlen volt az indítványokkal támadott szabályok beillesztése az új Tny.-be, hiszen méltánytalan lett volna a rendszer minden átmeneti intézkedés nélküli, azonnali bevezetése. A 7. § az 1997. december 31-ét követő és 2009. január 1-jét megelőző időpont között megállapításra kerülő öregségi nyugdíjra vonatkozik, a 9. § pedig az előrehozott öregségi nyugdíjra vonatkozó rendelkezéseket tartalmaz, továbbá a korengedményes nyugdíjnál is biztosítani kellett az új szabályozásba való fokozatos átmenetet. Fentiek alapján a támadott rendelkezések nem tartalmaznak indokolatlan megkülönböztetést, így nem alkotmányellenesek, ezért az Alkotmánybíróság az indítványt e részében is elutasította.

Source: https://magyarkozlony.hu/hivatalos-lapok/a721a7d696329b7cfec4f64a09dcb4e81152602b/dokumentumok/36297f54f04e2ebbc8b7ba3b1fc3104f3cd6111c/letoltes